CELEX: 62018TN0667
Language: et
Date: 2018-11-09 00:00:00
Title: Kohtuasi T-667/18: 9. novembril 2018 esitatud hagi – Pinto Teixeira versus Euroopa välisteenistus

14.1.2019   
            
            
               ET
            
            
               Euroopa Liidu Teataja
            
            
               C 16/58
            
         
      9. novembril 2018 esitatud hagi – Pinto Teixeira versus Euroopa välisteenistus
      (Kohtuasi T-667/18)
      (2019/C 16/69)
      Kohtumenetluse keel: prantsuse
      
         Pooled
      
      
         Hageja: José Manuel Pinto Teixeira (Oeiras, Portugal) (esindajad: advokaadid S. Orlandi ja T. Martin)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      teha otsus, millega
      
                  —
               
               
                  tühistatakse ametisse nimetava asutuse 21. veebruari 2018. aasta otsus keelduda andmast hagejale personalieeskirjade artikli 16 alusel luba tegutseda väljaspool oma teenistuskohustusi;
               
            
                  —
               
               
                  mõistetakse Euroopa välisteenistuselt välja kohtukulud ning 10 000 eurot hüvitisena tekitatud mittevaralise kahju eest.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et rikutud on Euroopa Liidu ametnike personalieeskirjade artiklit 16, kuna vaidlustatud otsus tehti pärast 30-tööpäevase tähtaja möödumist alates selle teate kättesaamisest, milles hageja teatas oma kavatsusest hakata pärast teenistustest lahkumist tegelema kutsealase tegevusega.
               
            
                  2.
               
               
                  Teine väide, et tehtud on ilmseid hindamisvigu, mis muudavad vaidlustatud otsuse õigusvastaseks, kuna kavandatud tegevus ilmselgelt ei ole seotud hageja poolt viimasel kolmel aastal teenistuses tehtud tööga ega konfliktis Euroopa välisteenistuse õigustatud huvidega.